Lucile Randon

**Lucile Randon,** **Ahizpa André** izenez ezaguna, (Alès, 1904ko otsailaren 11 &ndash; Toulon, 2023ko urtarrilaren 17a) frantziar ehun urtedun moja izan zen, 118 urte eta 340 egun zituela hil zena. Adin errekor piloa izan zituen.

Familia protestante batean jaio eta gaztetan katolizismora bihurtu zen. Maistra izan zen. 1944an moja katoliko ordenatu zen eta ospitaleetan lan egin zuen 1979an erretiroa hartu zuen arte. Hala ere, adinekoak zaintzen jarraitu zuen 100 urte bete zituen arte.

2022ko apirilaren 19an bere garaiko munduko pertsona bizirik zaharrena bihurtu zen, aurretik zeukan Kane Tanaka japoniar emakumea 119 urterekin hil eta gero. Lehenago, 2017ko urriaren 19an Honorine Rondello hil zenetik Frantzian bizi zen pertsonarik zaharrena balioztatua izan zen. Europako bigarren pertsona zaharrena ere izan zen, Jeanne Calmenten herrikidearen atzetik, 122 urte eta 164 egunekin (guztira, 44.724 bizitza-egun) hil zen eta. Era berean, Calment, Tanaka eta Sarah Knauss estatubatuarrarekin batera (hiru horiek ere 119 urte bete zituzten, gutxienez), 118 urte izatera iritsi zen historiako lau pertsona balioztatu bakarrenetarikoa izan zen. 1904an eta 1907a baino lehen jaiotako azken pertsona bizia ere izan zen.

## Bizitza 
ezkerrera|thumb|Txikitan 1900 inguruan.|348x348px

### Familia 
Paul Randonen alaba zen, Alèseko goi mailako lehen hezkuntzako eskolako irakaslea (1866ko ekainaren 17an Sainte-Croix-Vallée-Françaisen jaioa) eta Alphonse Delphine Yéta Soutoulen alaba, 1871 inguruan jaioa. Lydie izeneko ahizpa biki bat izan zuen, Alèsen 1905eko abuztuaren 4an hil zena, urte bat zuela.

1915ean, neba Andrerekin (1892an Saint-Hippolyte-du Forten jaioa) elkartu zen Houdan herrian (gero Seine-et Oisen), non bake epailea izan zen.

### Lan ibilbidea 
1916an, hiru umeren etxe-irakasle bihurtu zen Marseillan, mediku baten etxean. 1920an Versaillesen maistra jardun zuen Peugeot familiarekin. 1922an, beste familia batekin elkartu zen eta han ere irakasle jardun zuen hamalau urtez. 

### Ibilbidea 
#### Moja 
1923an, Parisko Zenakuluan bere katekumenotza osatu ondoren, bataioa eta jaunartzea bertan jaso zituen. 1944an Karitateko Alaben etxean sartu zen nobiziatua egiteko, Parisko Bac kalean.

1945ean, Vichyko ospitalera joan zen misio batean, berrogei umezurtz eta zaharrak artatzera, eta hogeita zortzi urte eman zituen han. Gero, 1963an, La Baume-d'Hostun en Drôme-ra bidali zuten gaueko guardiak egitera. 

1979an, Saboiako Le Marche-n sartu zen, mendekotasuna zuten adinekoentzako ostatu-zentroan, eta hogeita hamar urte eman zituen bertan.  

### Heriotza 
Lucile Randon 2023ko urtarrilaren 17an hil zen, 118 urte zituela.

## Errekorrak 
### 2017 
2017ko uztailaren 13an, Marie-Josephine Gaudette hil ondoren, munduko moja zaharrena bihurtu zen.

Honorine Rondello 2017ko urriaren 19an hil zenean, Frantziako dekano ofiziala bihurtu zen. Hala ere, Tava Colo, ustez 1902ko abenduaren 22an Mayotten jaioa tokiko kadien erregistroaren arabera, zaharragoa izango zen, baina bere jaiotza-ziurtagiria ez zuten funtzionarioek idatzi, baizik eta erlijiosoek, autoritate kolonialaren pean, beraz, ez dago ofizialki onartuta.

### 2019 
2019ko martxoaren 25ean, Lucile Randon ofizialki aitortzen den ordura arteko bigarren pertsona frantses zaharrena bihurtu zen, 122 urteko Jeanne Calmenten atzetik. 2019ko ekainaren 18an, Maria Giuseppa Robucci italiarra hil ondoren, Europako zaharrena bihurtu zen, eta ofizialki balioetsi zen munduko bigarren pertsona zaharrena, Kane Tanaka japoniarraren atzetik. Une horretan bera izan zen, beraz, bizi zen bigarren gizakirik zaharrena. Azkenik, 2020ko otsailaren 11n, Jeanne Calmentekin batera frantziar bakarra zen 116 urte izatea lortu zuena.

### 2021 
2021eko urtarrilaren 23an Maria Heredia Lecaro ekuadortarraren adinera iritsi zen, 116 urte eta 347 egunekoa, eta munduko hamargarren pertsonarik zaharrena bihurtu zen.

2021eko martxoaren 10ean Misao Okawa japoniarraren adinera iritsi zen, 117 urte eta 27 egunekoa, eta munduko bederatzigarren pertsonarik zaharrena bihurtu zen.

2021eko ekainaren 28an Emma Morano italiarraren adinera iritsi zen, 117 urte eta 137 egunekoa, eta munduko zazpigarren pertsona zaharrena bilakatu zen.

2021eko abuztuaren 19an Violet Brown jamaikarraren adinera iritsi zen, 117 urte eta 189 egunekoa, eta munduko seigarren pertsonarik zaharrena bilakatu zen.

2021eko irailaren 29an Marie Louise Meilleur kanadiarraren adinera iritsi zen, 117 urte eta 230 egunekoa, eta munduko bosgarren pertsonarik zaharrena bilakatu zen.

2021eko urriaren 29an Nabi Tajima japoniarraren adinera iritsi zen, 117 urte eta 260 egunekoa, eta munduko laugarren pertsonarik luzeena bilakatu zen.

2021eko azaroaren 3an, 43.000 egun (117 urte eta 265 egun) lortu zituen historiako laugarren pertsona bihurtu zen.

### 2022 
2022ko apirilaren 19an Kane Tanaka japoniarra hil ondoren, Lucile Randon munduan bizirik zegoen pertsona zaharrena bihurtu zen.

2022ko abuztuaren 19an Tekla Juniewicz hil ondoren, 1907 baino lehen jaiotako azken pertsona bihurtu zen.

2022ko abenduaren 13an Juliette Bilde hil ondoren, Lucile Randon 1900eko hamarkadan jaiotako azken frantses ezaguna bihurtu zen.

### COVID 19 
2021eko urtarrilaren 16an, Randonek positibo eman zuen COVID-19an, bere erretiro-etxeko 90 egoiliarretatik 53 birusarekin kutsatuta egon ziren. Randon bere gelan bakarrik geratu zen eta nekea, beste sintomarik ez zuen izan. Otsailaren 8an, 117 urte bete baino egun gutxi lehenago, bere onera etorri zela jakinarazi zuten, birusaren biziraule zaharrena bihurtuz. Kazetari batek COVID-19a izatearen beldur ote zen galdetu zionean, honelaxe erantzun zuen: "Ez, ez nuen beldurrik, ez bainuen hiltzeko beldurrik".

## Erreferentziak 
## Kanpo estekak